รวมธุรกิจที่ได้รับผลกระทบ จากการปิดห้าง
นี่เป็นเหตุการณ์ครั้งสำคัญในประวัติศาสตร์ ตั้งแต่ที่ทุกคนจำความได้ เจ้าของเซ็นทรัลจำความได้ เจ้าของเดอะมอลล์จำความได้ ไม่มีครั้งไหน ที่กรุงเทพมหานครจะโดนปิดห้าง 22 วัน
22 มี.ค. 2563

รวมธุรกิจที่ได้รับผลกระทบ จากการปิดห้าง /โดย ลงทุนแมน
นี่เป็นเหตุการณ์ครั้งสำคัญในประวัติศาสตร์
ตั้งแต่ที่ทุกคนจำความได้
เจ้าของเซ็นทรัลจำความได้
เจ้าของเดอะมอลล์จำความได้
ไม่มีครั้งไหน ที่กรุงเทพมหานครจะโดนปิดห้าง 22 วัน
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
คำถามที่เกิดขึ้นตามมาในหัวคือ
แล้วธุรกิจอะไร จะได้รับผลกระทบจากการปิดห้างบ้าง?
:
คำถามนี้ทำลงทุนแมนนิ่งไปสักพัก
:
ที่นิ่งไม่ใช่เพราะ คิดไม่ออกว่า อะไรได้รับผลกระทบ
แต่นิ่งเพราะกำลังอึ้ง สิ่งที่เกิดขึ้นในหัว มันโผล่มาเต็มไปหมด จนไม่รู้จะเริ่มพูดจากธุรกิจอะไร..
จะขอเริ่มด้วยการแบ่งกลุ่มของคนที่ได้รับผลกระทบในครั้งนี้
1.กลุ่มผู้ให้เช่า นั่นก็คือ เจ้าของห้างสรรพสินค้าต่างๆ
เซ็นทรัลทุกสาขา, พารากอน, ไอคอนสยาม, เดอะมอลล์, เอ็มโพเรียม, โรบินสัน, เมกาบางนา, เทอร์มินอล21, ฟิวเจอร์พาร์ค, ซีคอนสแควร์, เทสโก้ โลตัส (ในส่วนห้าง), บิ๊กซี (ในส่วนห้าง)
สรุปแล้วเจ้าของห้างทั้งหมดในกรุงเทพคือ คนที่ได้รับผลกระทบเป็นกลุ่มแรก
2.กลุ่มผู้เช่า นั่นก็คือ คนที่เช่าพื้นที่จากห้างเหล่านี้
พวกเขาจะได้รับผลกระทบเต็มๆ ก็คือ รายได้กลายเป็น 0 ในเวลา 22 วัน
ถ้าให้นึกธุรกิจที่อยู่ในห้าง ก็จะเริ่มตั้งแต่ร้านขายเสื้อผ้า ร้านรองเท้า ร้านหนังสือ ร้านตัดผม ร้านอาหาร ร้านขนมหวาน ร้านมือถือ ร้านเครื่องเขียน ร้านอื่นๆ อีกสารพัด
ประเมินเบื้องต้นเจ้าของธุรกิจและพนักงานที่อยู่ในห้างทั้งหมดในกรุงเทพมหานคร น่าจะมีหลักแสนคน
เมื่อผู้เช่าขายของไม่ได้ ก็ต้องขอลดค่าเช่า และไม่จ่ายเงินเดือนพนักงาน และเมื่อพนักงานไม่ได้เงินเดือนก็จะเกิดการสะดุดของเศรษฐกิจ
จากธุรกิจ สายการบิน โรงแรม คราวนี้วายร้าย โควิด-19 ได้มาเจาะเส้นเลือดใหญ่ของเศรษฐกิจไทยซึ่งก็คือ “อุตสาหกรรมค้าปลีก”
ย้อนกลับไป สูตร GDP ก็คือ C+I+G+(X-M)
C คือ การบริโภค
I คือ การลงทุน
G คือ ค่าใช้จ่ายภาครัฐ
X คือ การได้เงินจากต่างชาติ
M คือ การเสียเงินให้ต่างชาติ
จากเดิมที่นักท่องเที่ยวไม่มาไทย ก็คือ X หายไป
ตอนนี้ ตัว C ซึ่งเป็นอีกเครื่องยนต์หนึ่งจะหายไปเช่นกัน
และในสภาพแบบนี้ หลายโครงการก็ถูกเลื่อนการลงทุนออกไป ซึ่งจะกระทบกับตัว I
ถ้าให้ถามลงทุนแมนตอนนี้ว่า เศรษฐกิจไทยตอนนี้จะเป็นอย่างไร
ก็คงตอบได้คำเดียวว่า เละเทะ
GDP ปีนี้ของไทยก็น่าจะติดลบ ขึ้นอยู่กับว่าลบมาก หรือลบน้อย
และถ้าถามว่าบริษัทในตลาดหลักทรัพย์ไหนที่ได้รับผลกระทบจากการปิดห้าง จะขอตอบเรียงดังนี้
- CPN ให้เช่าพื้นที่ห้างเซ็นทรัล
- CRC ขายสินค้าภายในห้าง Power Buy, Super Sports
- CENTEL เชนร้านอาหารในห้าง KFC, Mister Donut, Auntie Anne’s
- MINT เชนร้านอาหารในห้าง Sizzler, Swensen’s, The Pizza Company
- AU ร้านขนมหวาน อาฟเตอร์ยู
- M ร้านสุกี้ เอ็มเค
- ZEN เชนร้านอาหารในห้าง ZEN, Musha, เขียง
- SNP เชนร้านอาหารในห้าง S&P
- OISHI เชนร้านอาหารในห้าง โออิชิ
- COL ร้านหนังสือในห้าง B2S
- SE-ED ร้านหนังสือในห้าง ซีเอ็ด
- JMART ร้านขายมือถือในห้าง เจมาร์ท
- COM7 ร้านขายอุปกรณ์ไอทีในห้าง บานาน่าไอที
- BIG ร้านขายอุปกรณ์กล้องในห้าง บิ๊กคาเมร่า 
- BEAUTY ร้านขายเครื่องสำอางในห้าง บิวตี้ บุฟเฟต์ 
- HMPRO ห้างขายอุปกรณ์ตกแต่งบ้าน โฮมโปร
นี่เป็นแค่ตัวอย่าง ยังมีอีกหลายฝ่ายที่ได้ผลกระทบตามกันมาจากการที่ร้านเหล่านี้ปิด
แต่แน่นอนว่า การปิดครั้งนี้ก็เป็นเรื่องชั่วคราว
ที่เราหวังว่าจะเจ็บแล้วจบ
ซึ่งก็ต้องติดตามกันต่อไปว่าเมื่อจบแล้ว การจับจ่ายใช้สอยภายในห้างจะกลับมาได้เร็วหรือไม่
ไม่ว่าจะอย่างไรก็ตาม
ผลกระทบด้านเศรษฐกิจก็คงไม่สำคัญเท่ากับเรื่องชีวิตของคน
ขอให้ทุกคนอดทนเพื่อผ่านพ้นวันเวลานี้ไป
เมื่อผ่านมาได้แล้ว เราทุกคนจะแกร่งขึ้นกว่าเดิม
ในวันที่มืดมนที่สุด
เราจะเห็นแสงดาวสว่างที่สุดเช่นกัน..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -